pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผลการประชุมคณะกรรมการพัฒนาเด็กปฐมวัยแห่งชาติ
วันพฤหัสบดีที่ 30 พฤศจิกายน 2560
ผลการประชุมคณะกรรมการพัฒนาเด็กปฐมวัยแห่งชาติ
พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการพัฒนาเด็กปฐมวัยแห่งชาติ (ก.พ.ป.) ครั้งที่ 3/2560 ร่วมกับหน่วยงานที่เกี่ยวข้อง
วันนี้ (30 พ.ย.60) เวลา 09.00 น. ณ ห้องประชุมคณะรัฐมนตรี (เดิม) ชั้น 2 อาคารสํานักเลขาธิการคณะรัฐมนตรี ทําเนียบรัฐบาล พลอากาศเอก ประจิน จั่นตอง รองนายกรัฐมนตรี ในฐานะรองประธานคณะกรรมการพัฒนาเด็กปฐมวัยแห่งชาติ ได้เป็นประธานการประชุมคณะกรรมการพัฒนาเด็กปฐมวัยแห่งชาติ (ก.พ.ป.) ครั้งที่ 3/2560 ร่วมกับหน่วยงานที่เกี่ยวข้อง สรุปดังนี้
ที่ประชุมได้รับทราบความก้าวหน้าการดําเนินงานพัฒนาระบบมาตรฐานข้อมูลเด็กปฐมวัย ตามข้อสั่งการของรองนายกรัฐมนตรี (พลอากาศเอก ประจิน จั่นตอง) โดยการบูรณาการข้อมูลและระบบสารสนเทศของเด็กปฐมวัย ให้เป็นความร่วมมือในการเชื่อมโยงข้อมูลระหว่างหน่วยงาน 4 กระทรวงหลัก ได้แก่ กระทรวงสาธารณสุข กระทรวงมหาดไทย กระทรวงการพัฒนาสังคมและความมั่นคงของมนุษย์ และกระทรวงศึกษาธิการ รวมถึงหน่วยงานอื่น ๆ ที่เกี่ยวข้อง โดยแบ่งการการดําเนินงานดังนี้ ระยะที่ 1 เป็นการสํารวจข้อมูลของแต่ละหน่วยงานให้ครบถ้วนและถูกต้อง ดําเนินการให้แล้วเสร็จภายในเดือนธันวาคมนี้ และระยะที่ 2 เพิ่มเติมในเรื่องความครบถ้วนของข้อมูลตั้งแต่แรกเกิดทุก ๆ ด้าน แบบ 360 องศาในประเด็นที่จะต้องดูแลเด็ก ส่งเสริมเด็กและพัฒนาเด็กปฐมวัย เพื่อส่งต่อให้เข้าสู่ระบบการศึกษาตามกฎหมายรัฐธรรมนูญฉบับปัจจุบัน โดยจะต้องดําเนินการให้แล้วเสร็จภายในเดือนกันยายน 2561
พร้อมทั้งที่ประชุมได้มีการพิจารณาและมีมติเห็นชอบในหลักการร่างนโยบายและยุทธศาสตร์ด้านเด็กปฐมวัย พ.ศ. 2560 – 2564 และร่างมาตรฐานสถานพัฒนาเด็กปฐมวัยแห่งชาติ พ.ศ. .... โดยมอบหมายหน่วยงานที่เกี่ยวข้องกับการจัดทํานโยบายและยุทธศาสตร์ฯ และมาตรฐานฯ เพื่อหารือร่วมกันในการปรับแก้ไขรายละเอียดให้ชัดเจนครอบคลุมทุกด้านและสอดคล้องตรงกันก่อนนําเสนอที่ประชุมกลุ่มย่อยซึ่งประกอบด้วยหน่วยงานที่เกี่ยวข้องพิจารณาอีกครั้ง เพื่อนําเสนอคณะรัฐมนตรีพิจารณาต่อไป
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พม. จัดพิธีมอบเงินช่วยเหลือเยียวยาด้านการเงินตามหลักมนุษยธรรม จากเหตุการณ์ความรุนแรงทางการเมือง พ.ศ. 2556-2557 ครั้งที่ 3
วันศุกร์ที่ 22 กันยายน 2560
พม. จัดพิธีมอบเงินช่วยเหลือเยียวยาด้านการเงินตามหลักมนุษยธรรม จากเหตุการณ์ความรุนแรงทางการเมือง พ.ศ. 2556-2557 ครั้งที่ 3
พม. จัดพิธีมอบเงินช่วยเหลือเยียวยาด้านการเงินตามหลักมนุษยธรรม จากเหตุการณ์ความรุนแรงทางการเมือง พ.ศ. 2556-2557 ครั้งที่ 3
วันนี้ (22 ก.ย. 60) เวลา 09.00 น. นายณรงค์ คงคํา โฆษกกระทรวงการพัฒนาสังคมและความมั่นคง ของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและ ความมั่นคงของมนุษย์ (รมว.พม.)เป็นประธานในพิธีมอบเงินช่วยเหลือเยียวยาด้านการเงินตามหลักมนุษยธรรมจากเหตุการณ์ความรุนแรงทางการเมือง พ.ศ. 2556 - 2557 ครั้งที่ 3 โดยมีวัตถุประสงค์เพื่อช่วยเหลือเยียวยาให้ ผู้ได้รับผลกระทบจากเหตุการณ์ทางการเมืองและครอบครัว สามารถเข้าถึงสิทธิและโอกาสในการช่วยเหลือเยียวยาจากรัฐโดยทั่วถึง ณ บริเวณโถง ชั้น 1 กระทรวง พม. สะพานขาว กรุงเทพฯ
พลตํารวจเอก อดุลย์กล่าวว่า รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี มีความมุ่งหวังในการสร้างความปรองดองสมานฉันท์และลดความขัดแย้งในสังคมไทย ซึ่งคณะรัฐมนตรีได้มีมติ เมื่อวันที่ 8 กันยายน 2558 เห็นชอบหลักเกณฑ์และวิธีการให้ความช่วยเหลือเยียวยาด้านการเงินตามหลักมนุษยธรรมแก่ผู้ได้รับผลกระทบจากเหตุการณ์ความรุนแรงทางการเมือง พ.ศ. 2556 - 2557 และได้อนุมัติงบประมาณรายจ่ายประจําปี พ.ศ. 2558 งบกลาง รายการเงินสํารองจ่ายฉุกเฉินหรือจําเป็นวงเงิน 120,000,000 บาท เพื่อเป็นค่าใช้จ่ายในการดําเนินการ และมอบหมายให้กระทรวงการพัฒนาสังคมและความมั่นคงของมนุษย์ (พม.) โดยกรมพัฒนาสังคมและสวัสดิการ (พส.) เป็นหน่วยงานรับผิดชอบในการให้ความช่วยเหลือและเบิกจ่ายเงินเยียวยาฯ เงินฟื้นฟูสมรรถภาพและเงินยังชีพ โดยมีคณะอนุกรรมการช่วยเหลือเยียวยาด้านการเงินตามหลักมนุษยธรรมแก่ผู้ได้รับผลกระทบจากเหตุการณ์ความรุนแรงทางการเมืองปี 2556 - 2557 เป็นผู้พิจารณาตามหลักเกณฑ์
พลตํารวจเอก อดุลย์กล่าวต่อไปว่า กระทรวง พม. โดย พส. ได้เปิดรับคําร้องจากผู้ได้รับผลกระทบ ทั่วประเทศ เมื่อวันที่ 17 กุมภาพันธ์ ถึงวันที่ 17 มีนาคม 2559 ปรากฏว่ามีจํานวนผู้ยื่นคําร้องทั้งสิ้น จํานวน 820 คน ซึ่งคณะอนุกรรมการช่วยเหลือเยียวยาฯ ได้พิจารณาคุณสมบัติและหลักเกณฑ์ครบถ้วนแล้ว มีผู้ผ่านการพิจารณาได้รับการช่วยเหลือรวมทั้งสิ้น 328 ราย โดยที่ผ่านมาในปี พ.ศ. 2559 ได้จัดพิธีมอบเงินช่วยเหลือเยียวยาแก่ผู้ได้รับผลกระทบจากเหตุการณ์ความรุนแรงทางการเมือง ปี 2556 - 2557 จํานวน 2 ครั้ง ซึ่งมีผู้ผ่านการพิจารณา จํานวน 301 คน สําหรับในปี 2560 คณะอนุกรรมการฯ ได้ประชุมพิจารณาคุณสมบัติของผู้มีสิทธิได้รับเงินเยียวยา มีผู้ผ่านเกณฑ์การพิจารณาในครั้งที่ 3 รวมทั้งสิ้น จํานวน 21 ราย ประกอบด้วย 1) กรณีบาดเจ็บสาหัส 4 ราย 2) กรณีบาดเจ็บ 1 ราย และ 3) กรณีบาดเจ็บเล็กน้อย 16 ราย เป็นเงินงบประมาณทั้งสิ้น 686,800 บาท และอยู่ระหว่างรอการจัดสรรงบประมาณจากสํานักงบประมาณ อีก 6 ราย
"ทั้งนี้ รัฐบาล โดยกระทรวง พม. และคณะอนุกรรมการช่วยเหลือเยียวยาด้านการเงินตามหลักมนุษยธรรมแก่ ผู้ได้รับผลกระทบทางการเมือง ปี 2556 - 2559 ตรวจสอบคุณสมบัติด้วยความรอบคอบ เพื่อให้ผู้มีสิทธิได้รับ เงินเยียวยาตามหลักเกณฑ์อย่างทั่วถึง เป็นธรรม และต่อเนื่อง ทั้งนี้ สามารถติดต่อสอบถามรายละเอียดเพิ่มเติมได้ที่กองคุ้มครองสวัสดิภาพและเสริมสร้างคุณภาพชีวิต พส. โทร 02-659-6536 หรือสายด่วนศูนย์ช่วยเหลือสังคม สายด่วน 1300 บริการ 24 ชั่วโมง และทางเว็บไซต์ www.dsdw.go.th”พลตํารวจเอก อดุลย์กล่าวในตอนท้าย
รัฐบาลไทย-ข่าวทำเนียบรัฐบาล-กรมทางหลวงดำเนินโครงการก่อสร้างทางหลวงพิเศษหมายเลข 7 สายกรุงเทพฯ - บ้านฉาง ช่วงพัทยา - มาบตาพุด ผลงานคืบหน้าร้อยละ 75
วันศุกร์ที่ 8 มิถุนายน 2561
กรมทางหลวงดําเนินโครงการก่อสร้างทางหลวงพิเศษหมายเลข 7 สายกรุงเทพฯ - บ้านฉาง ช่วงพัทยา - มาบตาพุด ผลงานคืบหน้าร้อยละ 75
กรมทางหลวง (ทล.) กระทรวงคมนาคม ดําเนินโครงการก่อสร้างทางหลวงพิเศษหมายเลข 7 สายกรุงเทพฯ - บ้านฉาง ช่วงพัทยา - มาบตาพุด ผลงานมีความคืบหน้าร้อยละ 75  คาดว่าการก่อสร้างจะแล้วเสร็จในเดือนพฤศจิกายน 2561
เพื่อสนับสนุนการเดินทางและการขนส่งระหว่างภาคกลางกับภาคตะวันออก ส่งเสริมการค้า การท่องเที่ยว และเพิ่มประสิทธิภาพโครงข่ายโลจิสติกส์ของประเทศ เพื่อพัฒนาไปสู่การเป็นศูนย์กลางการคมนาคมขนส่งของภูมิภาคอาเซียน
นายธานินทร์ สมบูรณ์ อธิบดีกรมทางหลวง กล่าวว่า ทล. ได้ดําเนินโครงการก่อสร้างทางหลวงพิเศษหมายเลข 7 สายกรุงเทพฯ - บ้านฉาง ช่วงพัทยา - มาบตาพุด โดยมีจุดเริ่มต้นที่ กม.2+300 เชื่อมกับทางหลวงพิเศษหมายเลข 7 ผ่าน อ.บางละมุง อ.สัตหีบ จ.ชลบุรี สิ้นสุดที่เทศบาลเมืองมาบตาพุด จ.ระยอง บริเวณ กม.34+400 ระยะทางรวม 32 กิโลเมตร งบประมาณ 14,200 ล้านบาท แบ่งการก่อสร้างงานโยธาออกเป็น 13 สัญญา ปัจจุบันการก่อสร้างมีความคืบหน้าร้อยละ 75 (ณ เดือนพฤษภาคม 2561) คาดว่าจะแล้วเสร็จในเดือนพฤศจิกายน 2561 เพื่อสนับสนุนการเดินทางและการขนส่งระหว่างภาคกลางกับภาคตะวันออก เป็นเส้นทางสายหลักที่มีความสําคัญต่อการพัฒนาพื้นที่ชายฝั่งทะเลภาคตะวันออก ส่งเสริมการค้าและการท่องเที่ยว เชื่อมโยงท่าเรือแหลมฉบังและนิคมอุตสาหกรรมต่าง ๆ รวมทั้งการขนส่งทางรถไฟและทางอากาศที่ท่าอากาศยานสุวรรณภูมิและท่าอากาศยานอู่ตะเภา ช่วยเพิ่มประสิทธิภาพโครงข่าย โลจิสติกส์ของประเทศ เพื่อพัฒนาไปสู่การเป็นศูนย์กลางการคมนาคมขนส่งของภูมิภาคอาเซียนในอนาคต
ทั้งนี้ ทล. ได้นําเทคโนโลยีการตรวจสอบคุณภาพถนนด้วยการติดตั้งเครื่องวัดความขรุขระของผิวถนนด้วยเลเซอร์ (Laser Profilometer) ใช้วัดดัชนีความเรียบขรุขระสากล (International Roughness Index, IRI) ถนนคอนกรีตต้องมีค่าต่ํากว่า 2.5 และถนนแอสฟัลต์ต้องมีค่าต่ํากว่า 2.0 ซึ่งเป็นไปตามมาตรฐานสากลและคําแนะนําของธนาคารโลก (World Bank) ทล. จึงตรวจรับงาน สําหรับงานก่อสร้างระบบบริหารจัดเก็บค่าผ่านทางและซ่อมบํารุง (Operation and Maintenance : O & M) คาดว่าจะสามารถลงนามสัญญากับเอกชนได้เร็ว ๆ นี้ โดยเริ่มทดสอบระบบในปี 2562 และเปิดใช้งานเต็มรูปแบบในปี 2563 สอดคล้องกับแผนงานพัฒนาเพื่อรองรับระเบียงเศรษฐกิจภาคตะวันออก ปี 2560 - 2564 ที่รัฐบาลได้ให้ความสําคัญ
รัฐบาลไทย-ข่าวทำเนียบรัฐบาล-รมว.พาณิชย์ เผย โครงการพาณิชย์ลดราคาช่วยประชาชน ล็อต 4 เริ่ม 5 มิ.ย.นี้ ลงทุกอำเภอทั่วทั้งประเทศ จำนวน 700-800 อำเภอ ไม่มียกเว้น  [กระทรวงพาณิชย์]
วันพุธที่ 3 มิถุนายน 2563
รมว.พาณิชย์ เผย โครงการพาณิชย์ลดราคาช่วยประชาชน ล็อต 4 เริ่ม 5 มิ.ย.นี้ ลงทุกอําเภอทั่วทั้งประเทศ จํานวน 700-800 อําเภอ ไม่มียกเว้น  [กระทรวงพาณิชย์]
รมว.พาณิชย์ เผย โครงการพาณิชย์ลดราคาช่วยประชาชน ล็อต 4 เริ่ม 5 มิ.ย.นี้ ลงทุกอําเภอทั่วทั้งประเทศ จํานวน 700-800 อําเภอ ไม่มียกเว้น
“จุรินทร์”รับมอบถุงยังชีพจํานวน 3,000 ชุดจากแม็คโคร ก่อนนําแจกจ่ายต่อให้กับผู้ด้อยโอกาส พร้อมขอบคุณแม็คโคร ซีพีเอฟ และเครือซีพี ที่ร่วมมือพาณิชย์ลดราคาสินค้ามาโดยตลอด แย้มจัดลดราคาล็อต 4 มาแน่ รอบนี้ลงลึกถึงระดับอําเภอทุกอําเภอทั่วประเทศ เตรียมคิกออฟ 5 มิ.ย.นี้
นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยภายหลังคณะกลุ่มธุรกิจสยามแม็คโคร เข้าพบเพื่อมอบถุงยังชีพจํานวน 3,000 ชุด เพื่อนําไปมอบต่อให้กับผู้ด้อยโอกาส ว่า ต้องขอขอบคุณที่ให้ความร่วมมือกับกระทรวงพาณิชย์ตลอดระยะเวลาที่ผ่านมา ในหลายโครงการ โดยเฉพาะในช่วงที่ประเทศไทยประสบกับวิกฤติโควิด-19 ที่มีประชาชนจํานวนมากต้องการความช่วยเหลือ โดยเฉพาะผู้ที่มีรายได้น้อย และผู้ที่ประสบภัยต่างๆ ทั่วทั้งประเทศ ซึ่งแม็คโครและเครือซีพีก็มีส่วนเข้ามาช่วย วันนี้ยังได้นําถุงยังชีพที่จะให้กระทรวงพาณิชย์นําไปแจกจ่ายให้กับผู้ที่ด้อยโอกาสในพื้นที่ต่างๆ อีกด้วย
นอกจากนี้ ยังมีโครงการสําคัญของกระทรวงพาณิชย์ เช่น โครงการพาณิชย์ลดราคาช่วยประชาชน ที่ได้ดําเนินการมาแล้วถึง 3 ล๊อต ในช่วงระยะเวลาที่ผ่านมา ซึ่งห้างแม็คโคร และซีพีเอฟ และบริษัทต่างๆ ในเครือซีพี ก็ให้ความร่วมมือเป็นอย่างดี โดยเข้ามาร่วมมือลดราคากับกระทรวงพาณิชย์หลายรายการ ช่วยให้กระทรวงพาณิชย์สามารถทําลดราคาช่วยประชาชนได้ถึง 3 รอบ และมีสินค้าที่เข้าร่วมโครงการถึง 4,845 รายการ ลดราคาสูงสุด 68%
อย่างไรก็ตาม ถัดจากนี้ กระทรวงพาณิชย์จะขอความร่วมมือจากห้างแม็คโครและบริษัทในเครือซีพี และทุกรายอีกรอบ ในการที่จะช่วยกันเดินหน้าพาณิชย์ลดราคาช่วยประชาชนล็อตที่ 4 ซึ่งจะเปิดตัวในวันที่ 5 มิ.ย.2563 ซึ่งล็อตนี้จะลงลึกไปถึงอําเภอทั่วทั้งประเทศ จํานวน 700-800 อําเภอ ไม่มียกเว้น โดยจะมีการกําหนดช่วงระยะเวลา อําเภอละ 2-3 วัน และภายใต้การรับผิดชอบของพาณิชย์จังหวัด จะต้องลงไปทําการกําหนดการว่าในจังหวัดนั้นๆ มีจํานวนกี่อําเภอ พร้อมทั้งกําหนดวันที่เหมาะสมของแต่ละอําเภอ และทําไปต่อเนื่องจนกว่าจะครบทุกอําเภอทั่วประเทศ
ส่วนรายละเอียดทั้งหมด จะแจ้งให้ทราบในวันที่ 5 มิ.ย.2563 ที่จะถึงนี้ว่าจะมีสินค้าเข้าร่วมรายการเพิ่มเติมขึ้นมาอีกมากน้อยเพียงใด และจะดําเนินการในรูปแบบไหนอย่างไร โดยมีเป้าหมายที่จะลดค่าครองชีพให้กับพี่น้องประชาชนในช่วงประสบภัยโควิด-19 เพื่อให้เราผ่านพ้นสถานการณ์วิกฤตินี้ไปด้วยกันด้วยดีทุกคน
รัฐบาลไทย-ข่าวทำเนียบรัฐบาล-นายกฯ ห่วงใยสุขภาพประชาชน สั่งจัดหาหน้ากากอนามัยแจกจ่ายเน้นพื้นที่เสี่ยง พร้อมกำชับเข้มงวดปราบผู้ฉวยโอกาสขึ้นราคา-กักตุนสินค้า
วันพฤหัสบดีที่ 6 กุมภาพันธ์ 2563
นายกฯ ห่วงใยสุขภาพประชาชน สั่งจัดหาหน้ากากอนามัยแจกจ่ายเน้นพื้นที่เสี่ยง พร้อมกําชับเข้มงวดปราบผู้ฉวยโอกาสขึ้นราคา-กักตุนสินค้า
นายกฯ ห่วงใยสุขภาพประชาชน สั่งจัดหาหน้ากากอนามัยแจกจ่ายเน้นพื้นที่เสี่ยง พร้อมกําชับเข้มงวดปราบผู้ฉวยโอกาสขึ้นราคา-กักตุนสินค้า
วันนี้ (6 กุมภาพันธ์ 2563)ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและ รมว.กลาโหม ห่วงใยสุขภาพและความปลอดภัยของประชาชนจากเชื้อไวรัสโคโรนาสายพันธุ์ใหม่ 2019 โดยเน้นการป้องกันตนเองเป็นสําคัญ จึงได้สั่งการให้ทุกหน่วยที่เกี่ยวข้องจัดหาหน้ากากอนามัยและแจกจ่ายให้กับประชาชนโดยเฉพาะในพื้นที่เสี่ยง เช่น จังหวัดใหญ่ ๆ ที่มีนักท่องเที่ยวจํานวนมาก โดยในส่วนของกระทรวงกลาโหมได้มอบหมายให้กรมแพทย์ทหารบก โรงพยาบาลพระมงกุฎเกล้า วิทยาลัยพยาบาลกองทัพบก จัดกําลังพลออกแจกจ่ายหน้ากากอนามัย เริ่มต้นในพื้นที่กรุงเทพฯ ซึ่งมีประชาชนและนักท่องเที่ยวหนาแน่น ตั้งแต่วันนี้ (พฤ.6 ก.พ.63) – วันเสาร์ที่ 8 ก.พ.63 กระจายไป 18 จุด จุดละ 2,500 ชิ้น รวม 45,000 ชิ้น เช่น วันพฤหัสบดีที่ 6 ก.พ ช่วงเช้า 07.00 - 09.00 น. ที่อนุสาวรีย์ชัยสมรภูมิ สถานีรถไฟฟ้า BTS อนุสาวรีย์ชัย รร.สันติราษฎร์ฯ ช่วงบ่าย 15.00-17.00 น. ที่ตลาดประตูน้ํา สถานี BTS อารีย์ ถนนสีลม วันศุกร์ที่ 7 ก.พ. ช่วงเช้า 07.00-09.00 น. ที่ รร.สวนมิสกวัน สถานี BTS พญาไท สะพานควาย ช่วงบ่าย 15.00-17.00 น. ห้างมาบุญครอง ตลาดประตูน้ํา และสวนสันติภาพ และวันเสาร์ที่ 8 ก.พ. ช่วงเช้า 08.00 -10.00 น. ที่ห้างเซ็นทรัลลาดพร้าว ตลาดนัดจตุจักร และตลาดราชวัตร และช่วงบ่าย 15.00-17.00 น. ห้างเซ็นทรัลเวิลด์สยามสแควร์ ตลาดศรีย่าน
นอกจากนี้ นายกรัฐมนตรียังได้กําชับให้กระทรวงพาณิชย์เข้มงวดกวดขันเรื่องปัญหาการฉวยโอกาสขึ้นราคาและกักตุนหน้ากากอนามัยและเจลล้างมือ เนื่องจากได้รับแจ้งจากประชาชนจํานวนมาก และสินค้าดังกล่าวเป็นสินค้าควบคุมตามกฎหมาย โดยหากประชาชนพบเห็นการกระทําผิดทั้งในท้องตลาดทั่วไปและตลาดออนไลน์ ให้แจ้งได้ที่กรมการค้าภายใน หรือสายด่วน 1569 ตลอด 24 ชั่วโมง
............
รัฐบาลไทย-ข่าวทำเนียบรัฐบาล-นายกรัฐมนตรีเข้าร่วมการประชุม GMS ครั้งที่ 6
วันจันทร์ที่ 2 เมษายน 2561
นายกรัฐมนตรีเข้าร่วมการประชุม GMS ครั้งที่ 6
นายกรัฐมนตรี เข้าร่วมการประชุมสุดยอดผู้นําแผนงานความร่วมมือทางเศรษฐกิจในอนุภูมิภาคลุ่มแม่น้ําโขง หรือ GMS ครั้งที่ 6
นายกรัฐมนตรีเข้าร่วมการประชุม GMS ครั้งที่ 6
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี เข้าร่วมการประชุมสุดยอดผู้นําแผนงานความร่วมมือทางเศรษฐกิจในอนุภูมิภาคลุ่มแม่น้ําโขง หรือ GMS ครั้งที่ 6 ซึ่งเป็นเวทีแห่งความร่วมมือระหว่าง 6 ประเทศสมาชิก ได้แก่ กัมพูชา จีน สปป.ลาว เมียนมา เวียดนาม และไทย เพื่อพัฒนาเศรษฐกิจและสังคมให้เกิดการเชื่อมโยงในระดับอนุภูมิภาค ผ่านแนวทางที่สําคัญ 3 ด้าน คือ ขยายความร่วมมือการพัฒนาโครงสร้างพื้นฐาน มุ่งเพิ่มศักยภาพภาคเอกชน และสร้างชุมชนให้เข้มแข็ง โดยนายกรัฐมนตรีชูนวัตกรรมและเทคโนโลยีเพื่อผลักดันให้เกิดการค้าการลงทุนที่สอดคล้องกับโครงการระเบียงเศรษฐกิจภาคตะวันออกหรืออีอีซีของไทย เพื่อสร้างความมั่งคั่งทางเศรษฐกิจ นําพาประเทศสมาชิกให้มีความเจริญก้าวหน้าอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมสรรพากรเตือนใกล้สิ้นสุดเวลายื่นแบบภาษีเงินได้นิติบุคคลครึ่งปี (ภ.ง.ด.51)  ปี 2560
วันศุกร์ที่ 25 สิงหาคม 2560
กรมสรรพากรเตือนใกล้สิ้นสุดเวลายื่นแบบภาษีเงินได้นิติบุคคลครึ่งปี (ภ.ง.ด.51)  ปี 2560
กรมสรรพากรให้บริษัท ห้างหุ้นส่วนนิติบุคคล ยื่นแบบฯ ภาษีเงินได้นิติบุคคลครึ่งปี (ภ.ง.ด.51) ประจําปี 2560 ตามความเป็นจริงสภาพธุรกิจ โดยวันสุดท้ายของการยื่นแบบฯ เป็นวันพฤหัสบดีที่ 31 ส.ค.2560 ส่วนยื่นแบบฯผ่านอินเทอร์เน็ตยื่นได้ถึงวันที่ 8 ก.ย.2560
กรมสรรพากรให้บริษัท ห้างหุ้นส่วนนิติบุคคล ยื่นแบบฯ ภาษีเงินได้นิติบุคคลครึ่งปี (ภ.ง.ด.51) ประจําปี 2560 ตามความเป็นจริงสภาพธุรกิจ โดยวันสุดท้ายของการยื่นแบบฯ เป็นวันพฤหัสบดีที่ 31 ส.ค.2560 ส่วนยื่นแบบฯ ผ่านอินเทอร์เน็ตยื่นได้ถึงวันที่ 8 ก.ย.2560
นายสมชาย แสงรัตนมณีเดช ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร แจ้งว่า “บริษัท ห้างหุ้นส่วนนิติบุคคล ที่มีรอบระยะเวลาบัญชีสิ้นสุดในวันที่ 31 ธันวาคม 2560 มีหน้าที่ต้องยื่นแบบแสดงรายการและชําระภาษีเงินได้นิติบุคคลครึ่งปี (ภ.ง.ด.51) ปี 2560 ซึ่งกฎหมายกําหนดให้ยื่นแบบภายใน 2 เดือน นับจากวันสุดท้ายของหกเดือนแรกของรอบระยะเวลาบัญชี โดยยื่นได้ตั้งแต่เดือนกรกฎาคม - สิงหาคม 2560 ซึ่งในปีนี้วันสุดท้ายของการยื่นแบบฯ ด้วยแบบแสดงรายการภาษีที่สํานักงานสรรพากรพื้นที่สาขาในท้องที่ที่สํานักงานใหญ่ตั้งอยู่ ตรงกับวันที่ 31 สิงหาคม 2560 สําหรับผู้ที่ยื่นแบบฯ ผ่านทางระบบอินเทอร์เน็ตที่ www.rd.go.th จะได้รับสิทธิขยายเวลาการยื่นแบบฯ และชําระภาษีออกไปอีก 8 วัน ถึงวันที่ 8 กันยายน 2560 โดยต้องปฏิบัติให้เป็นไปตามเงื่อนไขที่กฎหมายกําหนด และชําระภาษีให้ถูกต้องตามความเป็นจริงของสภาพธุรกิจ”
หากมีข้อสงสัยสามารถสอบถามรายละเอียดเกี่ยวกับการยื่นแบบฯ ภ.ง.ด.51 ได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร โทร. 1161
กรมสรรพากร เต็มที่ เต็มใจ ให้ประชาชน
สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-ผู้ตรวจราชการกระทรวงอุตสาหกรรม เป็นประธานการประชุมการตรวจราชการรอบที่ 1/2561 สำนักงานอุตสาหกรรมจังหวัดนครสวรรค์
วันศุกร์ที่ 23 กุมภาพันธ์ 2561
ผู้ตรวจราชการกระทรวงอุตสาหกรรม เป็นประธานการประชุมการตรวจราชการรอบที่ 1/2561 สํานักงานอุตสาหกรรมจังหวัดนครสวรรค์
ผู้ตรวจราชการกระทรวงอุตสาหกรรม เป็นประธานการประชุมการตรวจราชการรอบที่ 1/2561 สํานักงานอุตสาหกรรมจังหวัดนครสวรรค์
เมื่อวันที่ 22 กุมภาพันธ์ 2561 นายจุลพงษ์ ทวีศรี ผู้ตรวจราชการกระทรวงอุตสาหกรรม เป็นประธานการประชุมการตรวจราชการรอบที่ 1/2561 สํานักงานอุตสาหกรรมจังหวัดนครสวรรค์ โดยมีนายประเสริฐ สีน้ําเพชร อุตสาหกรรมจังหวัดนครสวรรค์ และเจ้าหน้าที่ที่เกี่ยวข้องรายงานผลการดําเนินงาน ร่วมหารือและรับฟังข้อเสนอแนะในการแก้ไขปัญหาและอุปสรรคในการดําเนินงาน นอกจากนี้ยังได้เข้าเยี่ยมชมหมู่บ้าน CIV ณ ตําบลบ้านแก่ง จังหวัดนครสวรรค์ ที่มีความหลากหลายวัฒนธรรม เช่น ชุมชนบ้านมอญ ที่มีเครื่องปั้นดินเผาที่มีคุณภาพเป็นที่ยอมรับ ซึ่งแสดงความเป็นอัตลักษณ์ของชุมชนได้เป็นอย่างดี รวมถึงยังมีศูนย์วัฒนธรรม ซึ่งเป็นแหล่งรวมเครื่องใช้ เครื่องแต่งกาย ของชาวไทดําสมัยก่อน เป็นต้น
รัฐบาลไทย-ข่าวทำเนียบรัฐบาล-สช.จัด Video Conference เพื่อสร้างความเข้าใจงานการศึกษาเอกชน
วันศุกร์ที่ 8 มิถุนายน 2561
สช.จัด Video Conference เพื่อสร้างความเข้าใจงานการศึกษาเอกชน
ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ เป็นประธานเปิดการประชุมทางไกลสร้างความเข้าใจงานการศึกษาเอกชน ด้วยระบบ Video Conference
เลขานุการ รมว.ศธ.ย้ําให้โรงเรียนเอกชนปรับตัวรองรับอาชีพ 4.0 สอนวิชาใหม่ที่จําเป็น เช่นCoding STEM ภาษาอังกฤษแต่ต้องไม่ลืมสอนด้านคุณธรรมจริยธรรม เพื่อสร้างเด็กดีและเก่ง โดยใช้ความดีนํา เพื่อนําพาประเทศเจริญรุ่งเรืองต่อไป
วันนี้ (8 มิถุนายน 2561) ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ เป็นประธานเปิดการประชุมทางไกลสร้างความเข้าใจงานการศึกษาเอกชน ด้วยระบบ Video Conference จากศูนย์ปฏิบัติการสํานักงานคณะกรรมการการศึกษาขั้นพื้นฐาน ไปยังสํานักงานเขตพื้นที่การศึกษาประถมศึกษาเขต 1 ทุกจังหวัด โดยมีผู้เข้าร่วมประชุม อาทิ นายชลํา อรรถธรรม รองเลขาธิการคณะกรรมการส่งเสริมการศึกษาเอกชน, ดร.จิระพันธ์ พิมพ์พันธุ์ นายกสมาคมสภาการศึกษาเอกชนแห่งประเทศไทย, ดร.ศุภเสฏฐ์ คณากูล นายกสมาคมคณะกรรมการประสานและส่งเสริมการศึกษาเอกชน, ศึกษาธิการจังหวัด, ผู้อํานวยการกลุ่มส่งเสริมการศึกษาเอกชนจังหวัด, คณะกรรมการประสานและส่งเสริมการศึกษาเอกชนจังหวัด, ผู้อํานวยการสํานักงานการศึกษาเอกชนจังหวัด/อําเภอในเขตพัฒนาพิเศษเฉพาะกิจจังหวัดชายแดนภาคใต้
ม.ล.ปริยดากล่าวตอนหนึ่งว่า จากการที่ตนเคยบริหารงานโรงเรียนเอกชน ทําให้เข้าใจปัญหาอุปสรรคที่โรงเรียนเอกชนประสบ ซึ่งขณะนี้สํานักงานคณะกรรมการส่งเสริมการศึกษาเอกชน (สช.) กําลังปรับปรุงแก้ไขกฎระเบียบต่างๆ ให้เอื้ออํานวยต่อการบริหารงานของโรงเรียนเอกชนมากขึ้น เนื่องจากโรงเรียนเอกชนสามารถแบ่งเบาภาระการจัดการศึกษาให้กับรัฐบาลได้เป็นอย่างดี อีกทั้งยังมีโรงเรียนที่หลากหลายรูปแบบ สามารถเป็นทางเลือกให้กับผู้ปกครองได้อีกทางหนึ่งด้วย
อย่างไรก็ตาม หากโรงเรียนเอกชนยังคงประสบปัญหา หรือต้องการให้แก้ไขระเบียบ เพื่อให้การบริหารจัดการเกิดคุณภาพต่อการศึกษา สามารถรวบรวมข้อเสนอมายังคณะกรรมการส่งเสริมการศึกษาเอกชน (กช.) เพื่อจะได้ช่วยกันแก้ไขปัญหาให้การศึกษาเดินหน้าต่อไปได้อย่างมีคุณภาพ
นอกจากนี้ ปัจจุบันอัตราการเกิดของประชากรไทยมีจํานวนลดลงเหลือเพียงปีละ 120,000 กว่าคน ย่อมส่งผลให้อัตราเด็กเข้าเรียนลดลงด้วย ซึ่งปัญหาดังกล่าวไม่ได้เกิดขึ้นกับโรงเรียนเอกชนเท่านั้น หากแต่โรงเรียนของรัฐก็มีปัญหาเช่นกัน ทําให้ขณะนี้ได้ยุบโรงเรียนไปแล้วหลายแห่ง เนื่องจากไม่มีเด็กเรียน และยังมีผลกระทบจากการที่เทคโนโลยีสมัยใหม่ที่ทําให้ระบบการจัดการเรียนการสอนเปลี่ยนไป มีการเรียนออนไลน์มากขึ้น การประกอบอาชีพเปลี่ยนไปอย่างก้าวกระโดด
ดังนั้น การจัดการเรียนการสอน จึงต้องรองรับอาชีพที่เกี่ยวข้องกับยุค 4.0 โดยมีสาขาวิชาที่จําเป็นเข้ามาเสริม เช่น Coding, STEM ภาษาอังกฤษ ฯลฯ แต่ครูก็ยังต้องสอนสิ่งต่าง ๆ เหล่านี้ควบคู่ไปกับการสอนด้านคุณธรรมจริยธรรม เพื่อให้ "เด็กเป็นคนดีและคนเก่ง" โดยใช้ความดีนํา ก็จะทําให้ประเทศเจริญรุ่งเรืองต่อไป
Written byอิชยา กัปปา
Photoกิตติกร แซ่หมู่
Graphic/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-กระทรวงเกษตรฯ จับมือ NIA หนุนนวัตกรรมงานวิจัยยกระดับภาคเกษตร
วันศุกร์ที่ 31 มีนาคม 2560
กระทรวงเกษตรฯ จับมือ NIA หนุนนวัตกรรมงานวิจัยยกระดับภาคเกษตร
กระทรวงเกษตรและสหกรณ์ จับมือ NIA หนุนนวัตกรรมงานวิจัยยกระดับภาคเกษตร เน้นขยายผลใช้ประโยชน์เชิงพาณิชย์ ยกระดับการผลิตและส่งออกสินค้าเกษตร มุ่งสู่ไทยแลนด์ 4.0
นายปริญญา เพ็งสมบัติ ผู้ตรวจราชการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์มีนโยบายที่ชัดเจนให้ทุกหน่วยงานในสังกัด นําเทคโนโลยีและนวัตกรรมผลงานวิจัยทางการเกษตรมาปรับใช้แก้ปัญหาการผลิตภาคการเกษตร ทั้งการพัฒนาเพิ่มผลผลิต ลดต้นทุน และการสร้างมูลค่าเพิ่มทางการเกษตรให้แก่เกษตรกร โดยการพัฒนาต่อยอดขยายผลงานวิจัยถ่ายทอดสู่เกษตรกร เพื่อนําเทคโนโลยีและนวัตกรรมไปปรับใช้ประโยชน์เชิงพาณิชย์ได้อย่างแท้จริง ซึ่งกระทรวงเกษตรและสหกรณ์ โดยกรมวิชาการเกษตร และสํานักงานนวัตกรรมแห่งชาติ (องค์การมหาชน) ได้ลงนามบันทึกข้อตกลงความร่วมมือ “สนับสนุนนวัตกรรมการวิจัยเกษตรเพื่อยกระดับการเกษตรและการขยายผลสู่เชิงพาณิชย์” ถือเป็นการบูรณาการความร่วมมือกันในการส่งเสริม สนับสนุน และแลกเปลี่ยนข้อมูลองค์ความรู้งานวิจัยด้านการเกษตร เกษตรอินทรีย์ เครื่องจักรกลการเกษตร และการพัฒนานวัตกรรมทางการเกษตร ที่เป็นแรงผลักดันช่วยยกระดับการผลิตและส่งออกสินค้าเกษตรที่มีคุณภาพได้มาตรฐาน ให้สามารถขับเคลื่อนภาคการเกษตรเข้าสู่ไทยแลนด์ 4.0 ได้อย่างมีประสิทธิภาพมากขึ้น เพื่อประโยชน์ต่อการวางรากฐานการพัฒนาประเทศที่นําไปสู่ความมั่นคง มั่งคั่ง และยั่งยืนต่อไป
ดร.สุวิทย์ ชัยเกียรติยศ อธิบดีกรมวิชาการเกษตร กล่าวเพิ่มเติมว่า กรมวิชาการเกษตรมีภารกิจหลักในการวิจัยพัฒนาด้านพืชและเครื่องจักรกลการเกษตร ซึ่งมีผลงานวิจัยมากมายที่เป็นองค์ความรู้ด้านเทคโนโลยีการผลิตพืชทางการเกษตร และได้มีการขับเคลื่อนงานผลงานวิจัยปรับใช้ประโยชน์สู่เกษตรกรตามนโยบายของกระทรวงเกษตรและสหกรณ์ โดยบูรณาการผ่านโครงการต่าง ๆ อาทิ ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) โครงการระบบส่งเสริมเกษตรแบบแปลงใหญ่ เป็นต้น รวมถึงได้ผสานความร่วมมือขยายผลปรับใช้ประโยชน์กับหน่วยงานภาครัฐและเอกชนมาโดยตลอด ทําให้เกิดประโยชน์ต่อการพัฒนาภาคการเกษตรและเศรษฐกิจของไทยมาอย่างต่อเนื่อง กรมวิชาการเกษตรมีความพร้อมที่จะถ่ายทอดนวัตกรรม เทคโนโลยีผลงานวิจัยสู่ผู้ประกอบการ เช่น ชุดตรวจแยกไส้เดือนฝอยศัตรูพืชภาคสนาม เพื่อการส่งออกชีวภัณฑ์กําจัดศัตรูพืชเพื่อเกษตรอินทรีย์หรือลดการใช้สารเคมี ชุดตรวจสอบแอฟลาทอกซินในน้ํานม เป็นต้น นวัตกรรมเหล่านี้ต้องอาศัยความร่วมมือจากภาคเอกชนมารองรับการถ่ายทอดเทคโนโลยี เพื่อนําไปขยายผลดําเนินการผลิตต่อยอดสู่เชิงพาณิชย์ให้เกิดประโยชน์ในวงกว้างได้
“จากผลสําเร็จภายใต้กรอบความร่วมมือระหว่างสองหน่วยงานที่ผ่านมา สามารถกระตุ้นก่อให้เกิดมิติในการผลิตนวัตกรรมที่เป็นผลิตภัณฑ์จากนักวิจัยไทย ส่งผลให้เกิดการลงทุนของภาคเอกชนที่เป็นรูปธรรม และกลุ่มเป้าหมายเข้าถึงผลิตภัณฑ์ได้ง่ายขึ้น อีกทั้งก่อให้เกิดการพัฒนาผลิตพืชภาคการเกษตรที่ได้มาตรฐาน พร้อมยกระดับสินค้าเกษตรของไทยสู่มาตรฐานสากลในอนาคต” อธิบดีกรมวิชาการเกษตร กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-แขวงสระบุรีเตือนผู้ใช้ทาง มีการยกคานคอนกรีตสะพานรถไฟรางคู่บนถนนมิตรภาพ วอนผู้ใช้ทางขับขี่ด้วยความระมัดระวัง
วันอังคารที่ 3 ตุลาคม 2560
แขวงสระบุรีเตือนผู้ใช้ทาง มีการยกคานคอนกรีตสะพานรถไฟรางคู่บนถนนมิตรภาพ วอนผู้ใช้ทางขับขี่ด้วยความระมัดระวัง
ด้วยแขวงทางหลวงสระบุรี ได้รับประสานงานจาก บริษัท ทิพากร จํากัด  ซึ่งเป็นคู่สัญญากับการรถไฟแห่งประเทศไทย ได้รับอนุญาตจากกรมทางหลวง ให้ดําเนินการก่อสร้างสะพานรถไฟข้ามทางหลวงหมายเลข 2 (ถนนมิตรภาพ) ที่ กม.8+890 ในพื้นที่อําเภอแก่งคอย  จังหวัดสระบุรี
โดยจะทําการยกคานคอนกรีตสะพานรถไฟ ซึ่งจะดําเนินการในวันอังคารที่ 3 ตุลาคม 2560 ตั้งแต่เวลา 07.00 น. – 18.00 น.
กรมทางหลวงจึงขออภัยในความไม่สะดวกมา ณ โอกาสนี้ และขอให้ประชาชนผู้ใช้ทางโปรดใช้ความระมัดระวัง ดูป้ายเตือน ป้ายเสริม ที่ติดตั้งเป็นระยะๆ เพื่อเป็นประโยชน์ต่อการเดินทาง และขับขี่ตามความเร็วที่กฎหมายกําหนด ปฏิบัติตามกฎและเครื่องหมายจราจร เพื่อความปลอดภัยต่อชีวิตและทรัพย์สินของท่านและผู้ร่วมทาง หากต้องการสอบถามสภาพเส้นทาง สภาพการจราจร สามารถติดต่อได้ที่ แขวงทางหลวงสระบุรี โทร 0 3621 1105 หรือสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)